ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
قومی شاہراہیں جو جنگلات اور جنگلاتی پناہ گاہوں سے گزر رہی ہیں
تقریباً 100 قومی شاہراہوں کے کچھ حلقے یا حصے جنگلاتی پناہ گاہوں اور نیشنل پارک یا ماحولیاتی اعتبار سے اس کے حساس علاقے کے طور پر معلنہ جنگلاتی علاقوں میں پڑ رہے ہیںیا ان سے گزر رہے ہیں۔
جنگلاتی زندگی پر ہائی وے کی ترقی کے اثرات کو کم کرنے کے لئے وزارت نے منصوبوں پر عمل کرنے والے اداروں کو ہدایات جاری کی ہیں کہ اس بات کی تمام تر کوششیں کی جائیں کہ قومی پارکوں یا جنگلاتی پناہ گاہوں کے ذریعے کوئی بھی سڑک نہ گزرے، خواہ لمبا راستہ اور ذیلی راستہ کیوں نہ اختیار کرنا پڑے۔ باوجودیکہ اگر اس سے بچنا قطعی ممکن نہ ہو تو 30 میٹر سے زیادہ زمین حاصل نہ کی جائے اورایسے علاقوں میں کام شروع کرنے سے پہلے وائلڈ لائف پروٹیکشن ایکٹ مجریہ 1972، فاریسٹ کنورژن ایکٹ مجریہ 1980 اور انوائرمنٹ  ایکٹ مجریہ 1986 کے تحت درکار تمام ضروری منظوریاں حاصل کر لی جائیں۔ وزارت نے پروگرام عمل میں لانے والی ایجنسیوں کو "ماحول دوست اقدامات" کے عنوان سے مینوئل کی دفعات پر عمل کرنے کا بھی حکم دیا ہے تاکہ جنگلاتی زندگی پر بنیادی ساختیاتی کام کے اثرات کو کم کئے جاسکیں۔ یہ مینوئل منصوبہ بندی کے مرحلے پر ہی وائلڈ لائف انسٹی ٹیوٹ آف انڈیا نے تیار کیا ہے۔
مزید برآں جنگلات کے حکام کے ساتھ مشاورت کے ذریعہ سائٹ کے لحاظ سے ناموافق اثرات کم کرنے کے اقدامات کئے جا رہے ہیں۔ اس میں سائٹ کی ضروریات کے مطابق متعدد صورتوں میں سے ایکیا ایک سے زیادہ کو شامل کرنا ہے جیسے نالوں، زیریں راستے، بالائی راستے ، وایاڈکٹ، سرنگ، گارڈ وال کی تعمیر، حصاربندی، نباتاتی رکاوٹ، اینٹی لائٹ گلیئر، ساؤنڈ بیریئر وغیرہ۔ متعلقہ جنگلاتی حکام کو ان کے منظور شدہ وائلڈ لائف مینجمنٹ پلان جیسے واٹر ہولز کی تیاری، سائٹ کے لئے مخصوص شجرکاری اور زمین کی تزئین، جانوروں کے تحفظ کییونٹ، ریسکیو آپریشن، اینٹی پوچنگ یونٹ، واچ ٹاور، نگرانی، آگاہی، مقامی لوگوں کی شمولیت، پوسٹ گارڈ کی تعمیر، پروٹیکٹڈ ایریا کی حدود کے گرد روشنی اور حصار بندییا اس کے ماحولیاتی طور پر حساس علاقوں وغیرہ کے مطابق اقدامات کرنے کے لئے فنڈ بھی فراہم کئے جاتے ہیں۔ یہ سب جنگلاتی پناہ گاہوں کے تحفظ اور انسانی اور جانوروں کے تنازعات کو کم کرنے کے لئے کیا جاتا ہے۔ عوام اور سڑک استعمال کرنے والوں کو خبردار کرنے اور جانوروں کی حفاظت کے لئے جنگلاتی حکام کے ساتھ مل کر احتیاطی سائن بورڈز اور رمبل سٹرپس بھی لگائے گئے ہیں۔
یہ معلومات نقل و حمل اور شاہ راہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کیں۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک217.56 کروڑ  ٹیکے لگائے جاچکے ہیں
پچھلے 24 گھنٹے میں15,63,151 ٹیکے لگائے گئے
سردست بھارت میں43,994مریض زیر علاج ہیں
زیر علاج مریضوں کی شرح فی الحال0.10 فیصد ہے
شفایابی کی شرح فی الحال98.71 فیصد ہے
گذشتہ 24 گھنٹوں کے دوران5,196مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد4,39,95,610 ہوگئی ہے
گزشتہ 24 گھنٹے میں4,777نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک89.36کروڑ ٹیسٹ کئے جاچکے ہیں؛ گذشتہ 24 گھنٹوں میں3,02,283 ٹیسٹ کئے گئے
وزیراعظم کا دفتر
جاپان کے وزیر اعظم کے ساتھ منعقدہ مشترکہ پریس کانفرنس میں وزیر اعظم جناب مودی کا پریس بیان
عالی جناب وزیراعظم کیشیدا
دونوں ممالک کے وفد کے مندوبین
دوستو اور میڈیا نمسکار!
ابتدا میں میں وزیراعظم کیشیدا اور ان کے وفدکا بھارت میں گرمجوشی سے خیرمقدم کرتا ہوں۔ وزیر اعظم کیشیدا کے ساتھ گزشتہ ایک برس میں میری متعدد ملاقاتیں ہوئی ہیں اور ہر مرتبہ میں نے ، بھارت- جاپان تعلقات کے تئیں ان کی مثبت سوچ اور عہد بندگی کا احساس کیا ہے۔لہذا اس لیے ان کا آج کا دورہ ہمارے تعاون کی رفتار کو برقرار رکھنے میں بہت مفید ثابت ہوگا۔
دوستو،
آج کی ہماری ملاقات ایک دوسری وجہ سے بھی بہت خصوصی حیثیت کی حامل ہے۔ بھارت اس سال جی-20 کی صدارت کررہا ہے اور جاپان جی -7 کی صدارت کررہا ہے۔ لہذا یہ ازعہد مناسب موقع ہے کہ ہم اپنی اپنی متعلقہ ترجیحات اور متعلقہ مفادات کی سمت میں مل جل کر کام کریں، آج، میں نے تفصیل کے ساتھ وزیر اعظم کیشیدا کے روبرو جی -20 کی بھارت کی صدارت کے کوائف بیان کیے ہیں۔ گلوبل ساؤتھ کی ترجیحات کو اجاگر کرنا ہماری جی-20صدارت کا ایک اہم ستون ہے، ہم نے یہ پہل قدمی اس لیے اختیار کی ہے کہ ہماری ثقافت ایک ایسی ثقافت ہے، جو وسودھیو کٹمبکم اور ہر کسی کو ساتھ لے کر چلنے میں یقین رکھتی ہے۔
دوستو،
بھارت-جاپان خصوصی کلیدی اور عالمی شراکت داری ہماری مشترکہ جمہوری اقدار اور بین الاقوامی منظر نامے میں قانون کی حکمرانی کے تئیں احترام پر منحصر ہے۔ اس شراکت داری کو مستحکم بنانا نہ صرف یہ کہ ہمارے دونوں ممالک کے لیے اہم ہے، بلکہ اس کے تحت امن، خوش حالی اور انڈوپیسفک خطے میں استحکام کو فروغ دینے کے لیے بھی ضروری ہے۔آج کی ہماری گفت وشنید میں ہم نے ہمارے باہمی تعلقات میں ہوئی پیش رفت پر نظر ثانی کی ہے۔ ہم نے دفاعی سازوسامان اور ٹیکنالوجی اشتراک، تجارت، صحت اور ڈیجیٹل شراکت داری پر بھی نظر ثانی کی ہے اور تبادلہ خیالات کیے ہیں۔ ہم نے سیمی کنڈیکٹر اور دیگر اہم ٹیکنالوجیوں کے بارے میں معتبر سپلائی چینوں کی اہمیت کے موضوع پر بھی بارآور تبادلہ خیالات کیے ہیں۔ گزشتہ برس، ہم نے بھارت میں 50 کھرب ین کے بقدر جاپانی سرمایہ کاری کا ہدف مقرر کیا تھا۔ یعنی پانچ برسوں میں یہ سرمایہ کاری عمل میں آنی تھی۔ یہ رقم تین لاکھ20 ہزار کروڑ روپے کے بقدر بنتی ہے۔ یہ بات تسلی بخش ہے کہ اس سمت میں اطمینان بخش پیش رفت حاصل ہوئی ہے۔
2019 میں ہم نے بھارت- جاپان صنعتی مسابقتی شراکت داری قائم کی تھی۔ اس کے تحت ہم لوجسٹکس ، خوراک ڈبہ بندی، ایم ایس ایم ای، کپڑے کی صنعت، مشینری اور فولاد کے شعبوں میں بھارتی صنعت کی مسابقتی صلاحیت کو فروغ دے رہے ہیں۔ آج ہم نے اس شراکت داری کی سرگرمی پر بھی مسرت کا اظہار کیا ہے۔ ہم ممبئی- احمدآباد ہائی اسپیڈ ریل کے معاملے میں بھی تیزی سے آگے بڑھ رہے ہیں۔ مجھے اس بات کی بھی خوشی ہے کہ سال 2023 کو سیاحتی تبادلے کے طور پر منا رہے ہیں اور اس کے لیے ہم نے ‘‘ہمالیہ کو ماونٹ فیوجی کے ساتھ مربوط کرنا’’ کا عنوان منتخب کیا ہے۔
دوستو،
آج وزیر اعظم کیشیدا نے ماہ مئی میں ہیروشیما میں منعقد ہونے والی جی -7 قائدین کے سربراہ ملاقات میں شریک ہونے کی دعوت دی ہے۔ میں اس کے لیے تہہ دل سے ان کا شکریہ ادا کرتا ہوں۔ چند ماہ بعد ماہ ستمبر میں، مجھے ایک مرتبہ پھر جی-20 قائدین کی سربراہ ملاقات میں وزیر اعظم کیشیدا کا بھارت میں خیرمقدم کرنے کا موقع حاصل ہوگا۔ خدا کرے کہ گفت وشنید کا یہ سلسلہ اور روابط کا یہ تعلق اسی انداز میں برقرار رہےا ور بھارت-جاپان تعلقات نئی بلندیوں سے ہمکنار ہوتے رہیں۔ میں اسی تمنا کے ساتھ اپنی تقریر ختم کرتا ہوں۔
آپ سب کا بے حد شکریہ۔
اعلان برآت- یہ وزیراعظم کے کلمات کا قریب ترین ترجمہ ہے، اصل کلمات ہندی میں ادا کیے گئے تھے۔
وزارت دفاع
ڈی آر ڈیاو کے چیئرمین اور عہدیداروں نے مہاتماگاندھی کو ان کییوم پیدائش پر خراج عقیدت پیش کیا
ملک کے تمام ڈی آر ڈیاو اداروں میںسوچھتا پر خصوصی مہم 2.0 کا آغاز
مہاتماگاندھی کے یوم پیدائش کے موقع پر، ڈی آر ڈیاو بھون کے سنٹرل فوئر میں ڈاکٹر سمیرویکامت، سکریٹریڈیڈی آر اینڈڈی اور چیئرمینڈی آر ڈیاو، ڈائرکٹرجنرلز، ڈائریکٹرز، اور ڈی آر ڈیاوہیڈکوارٹر کے دیگرافسران اور عملے نے آج نئی دہلی میںمہاتماگاندھی کی تصویر پر گلہائے عقیدت نذر کرکے انہیں خراج عقیدت پیش کیا۔ آج ڈی آر ڈیاو کے ذریعہ زیرالتواء معاملات کے نمٹانے اور صفائی مہم کے لئے ایک خصوصی مہم بھی شروع کی گئی۔ مخصوص علاقوں میں ریکارڈمینجمنٹ  کے ساتھ زیرالتواء پی ایماو حوالہ جات، ریاستی حکومتوں کے زیر التوا حوالہ جات، زیرالتواء بینوزارتی حوالہ جات ، 03 ماہ سے زائد عرصے سے زیرالتواء پارلیمانییقین دہانیاں، زیر التوا عوامی شکایات اور اپیلیں، صفائی مہم کے مقامات کی نشاندہی، خلائی انتظام کی منصوبہ بندی۔ ، سکریپ کو ٹھکانے لگانے وغیرہ، خصوصی مہم کے دوران خصوصی توجہ دیجائے گی۔ یہ پہل 2 اکتوبر سے 31 اکتوبر 2022 تک کی مدت کے دوران وزارت دفاع کی طرف سے شروع کی جانے والی صفائی سے متعلق خصوصی مہم 2.0 کا حصہ ہے.
اس کے علاوہ، فٹ انڈیا فریڈم رن  3.0 کے حصے کے طور پر آج ڈیآرڈیاو ہیڈکوارٹر میں ایکفِٹ انڈیاپلگ رن ایونٹ کا انعقاد کیا گیا۔ اس پلگ رن میں 250 سے زائد افسران اور عملہ نے حصہ لیا۔ اس پہل کے ذریعے، فٹ انڈیا مشن سوچھ بھارت ابھیان کے ساتھ مل جاتا ہے۔ ڈی آر ڈیاوہیڈکوارٹر کے مختلف ڈائریکٹوریٹ کی طرف سے بھی اپنے متعلقہ علاقوں اور دفتروں میں بھی صفائی مہم چلائی گئی۔
ش ح۔ ش ت۔ج
Uno-10952
(Visitor Counter : 62
وزارت دفاع
اندرونِ ملک تیار کیے جانے والے ایئر کرافٹ کیرئیر )’وکرانت‘ کی سمندری مشق کا آغاز
بھارتی بحریہ کے بحری ڈیزائن کے ڈائرکٹوریٹ  کے ذریعہ ڈیزائن کیا گیا اندرونِ ملک تیار کردہ ایئر کرافٹ کیرئیر  ’وکرانت‘ جہازرانی کی وزارت  کے تحت پبلک سیکٹر شپ یارڈ کوچین شپ یارڈ لمیٹڈ  میں بنایا جا رہا ہے۔ آئی اے سی 76 فیصد سے زائد اندرونِ ملک تیار کردہ اشیاء کے ساتھ ’’آتم نربھر بھارت‘‘ کے لئے ملک کی کوششوں کی ایک اہم مثال ہے۔ یہ بھارتی بحریہ اور کوچین شپ یارڈ کی، اندرونِ ملک ایک ایئر کرافٹ کیرئیر ڈیزائن کرنے اور تیار کرنے کی پہلی کوشش ہے۔
اندرونِ ملک تیار ایئر کرافٹ کیرئیر 262 میٹر طویل، 62 میٹر چوڑا اور 59 میٹر بلند ہے، جس میں سوپر اسٹرکچر بھی شامل ہے۔ سوپر اسٹرکچر میں پانچ ڈیک کے علاوہ کیرئیر میں مجموعی طور پر 14 ڈیک ہیں۔ جہاز میں 2300 سے زائد کمپارٹمنٹس ہیں، جنہیں تقریباً 1700 افراد پر مشتمل عملے کے لئے ڈیزائن کیا گیا ہے، جس میں خواتین افسران کے لئے رہائشی کیبن بھی شامل ہیں۔ جہاز کو مشینری آپریشن، جہاز رانی اور مشکل حالات میں بچاؤ کے نقطہ نظر سے بہت ہی اعلیٰ درجے کے آٹومیشن کے ساتھ ڈیزائن کیا گیا ہے، ’وکرانت‘ کی اعلیٰ رفتار تقریباً 28 سمندری میل اور کروزنگ رفتار 18 سمندری میل کے بقدر ہے، جبکہ قوت برداشت تقریباً 7500 سمندری میل کے بقدر ہے۔ بحری جہاز فکسڈ ونگ روٹری ہوائی جہازوں کی درجہ بندی کو ایڈجسٹ کر سکتا ہے۔
بیشتر جہازوں کی تعمیراتی سرگرمیاں مکمل ہو چکی ہیں اور یہ مشق کے مرحلے میں داخل ہوچکے ہیں۔ جہاز کو آگے بڑھانے اور بجلی پیداواری سازو سامان/نظام کی تیاری کی مشق مؤرخہ 20 نومبر کو بیسن مشقوں کے تحت بندرگاہ میں کی گئی تھی۔ جہاز کی تعمیرات کا جائزہ محترم وزیر دفاع کے ذریعہ مؤرخہ 25 جون 2021 کو جہاز کے دورے کے دوران لیا گیا تھا۔ حالانکہ اپنا دل اور روح جہاز کی تیاری کے لئے لگانے والی کارکنان کی بڑی تعداد، او ای ایم، انجینئروں، نگراں حضرات، معائنہ کرنے والوں، ڈیزائنروں اور جہاز چلانے والے عملے کی ارتکازی اور وقف کوششوں کے ساتھ، کووِڈ۔19کی دوسری لہر کے باعث سمندری مشق شروع ہونے میں تاخیر ہوئی۔ یہ ایک اہم میل کا پتھر اور تاریخی واقعہ ہے۔ اس میل کے پتھر تک پہنچنا اہمیت کا حامل ہے کیونکہ اسے جاری وبائی مرض کی چنوتیوں اور مشکل حالات کے درمیان حاصل کیا گیا ہے۔ پانی میں سب سے پہلے داخل ہونے کے دوران حل سمیت اہم پروپلژن، پی جی ڈی اور معاون سازوسامان کی نمائش کو باریکی سے دیکھا جائے گا۔
آئی اے سی کی ڈلیوری کے ساتھ، بھارت اس منتخبہ ممالک کے گروپ میں شامل ہوگا جو اندرونِ ملک ایک ایئر کرافٹ کیرئیر ڈیزائن اور تیار کرنے کی صلاحیت کے حامل ہیں، جو کہ حکومت ہند کی ’میک ان انڈیا‘مہم کا ایک حقیقی ثبوت ہوگا۔
اندرونِ ملک ایئر کرافٹ کیرئیر کی تعمیر ’آتم نربھر بھارت‘ اور ’میک ان انڈیا پہل قدمی‘ کی ملک کی کوشش کی ایک درخشاں مثال ہے۔ اس کے نتیجے میں بڑی تعداد میں ذیلی صنعتوں کی ترقی کے ساتھ ساتھ اندرونِ ملک ڈیزائن تیار کرنے اور تعمیراتی صلاحیتوں میں اضافہ رونما ہوا ہے اور ذیلی صنعتوں میں 2000 سی ایس ایل عملے اور تقریباً 12000 ملازمین کو روزگار حاصل ہوا ہے۔سازو سامان کی خریداری کے معاملے میں 76 فیصد سے زائد دیسی اشیاء، سی ایس ایل اور ان کے ذیلی ٹھیکے داروں کے ذریعہ کام کا فائدہ راست طور پر بھارتی معیشت کو ہونے جا رہا ہے۔ تقریباً 100 ایم ایس ایم ای سمیت تقریباً 550 بھارتی فرمیں سی ایس ایل کے ساتھ درج رجسٹر ہیں،جو آئی اے سی کی تعمیر کے لئے مختلف خدمات فراہم کر رہی ہیں۔
بھارتی بحریہ کا بحری جہاز پروگرام 44 جہازوں اور آبدوزوں کی اندرونِ ملک تیاری کے سلسلے میں مطلوبہ ’’اقتصادی ترغیب‘‘ فراہم کرنے کے لئے مناسب طور پر تیار ہے۔
ش ح۔ ا ب ن
U. NO. 8173
(Visitor Counter : 192
سائنس اور ٹیکنالوجی کی وزارت
بھارت کو ایک عالمی لیڈر کے طور پر پیش کرنے اور بہتر بین الاقوامی تعاون کو فروغ دینے کے لیے ٹیکنالوجی ایک طاقت ور ذریعہ ہوسکتی ہے: پروفیسر کے وجے راگھون،پی ایس اے
حکومت ہند کے چیف سائنسی صلاح کار پروفیسر کے وجے راگھون نے گلوبل انوویشن اینڈ ٹیکنالوجی الائنس کے 9ویں یوم تاسیس کے موقع پر منعقد ‘فائر سائڈ چیٹ’ میں کہا کہ ایک عالمی لیڈر کے طورپر ہندوستان کا مقام قائم کرنے اور بہتر بین الاقوامی تعاون کے لیے بھارت کو قابل بنانے میں ٹیکنالوجی کا رول کارگر ہوسکتا ہے۔ انہوں نے کہا کہ یہ دنیا میں خودکفیل ہونے کی چنوتی کو پورا کرنے کے لیے بین الاقوامی سطح پر ہونے والی مذاکرات پر بھی منحصر ہے۔
پروفیسر وجے راگھون نے 26 نومبر2020 کو ورچوئل طریقے سے منعقد اس پروگرام میں کہا کہ ‘‘آتم نربھر بھارت’’ کو بین الاقوامی سپلائی چین کے پس منظر میں دیکھا جانا چاہیے۔خود کفیل بننے کی شکل وصورت کو دھیان میں رکھنے کے لیے تین ستونوں پالیسی، ریگولیشن،نفاذ کی ضرورت ہے اور اسے رفتاراورتال میل کے ساتھ کرنے کی بھی ضرورت ہے۔
انہوں نے کہا کہ سائنس اور ٹیکنالوجی ہرشعبے میں انتہائی اہم ہے، لیکن سائنس اور ٹیکنالوجی بھی اپنے آپ میں ہر معاملے کا جواب نہیں ہے۔یہ نتیجہ کا ایک حصہ ہے۔سائنس اور ٹیکنالوجی کو سیاست، اقتصادیات، سماجیات کے ایک جزو کے تناظر میں رکھا جانا چاہیے اور اس پر پالیسی، ریگولیشن اور نفاذ کی مثالوں کے ساتھ مل کر کام کرنے کی ضرورت ہے۔
انہوں نے زور دے کر کہا کہ کووڈ-19وبائی مرض میں ہماری تحقیقی تجربہ گاہوں، تحقیقی وترقیاتی تجربہ گاہوں اور صنعت و معاشرے کے درمیان غیر معمولی تعاون کو آگے بڑھایاہے۔ اس خصوصیت کو مستقبل میں بھی برقرار رکھنے کی ضرورت ہے۔
پروفیسر کے وجے راگھون نے کووڈ-19 اور اس کے ناگہانی استعمال کے لیے ویکسین کی تقسیم اور گورنینس پر سوالوں کے جواب دیے۔وزارت صحت کے ساتھ شراکت داری میں ماہرین کے ایک گروپ نے ٹیکہ کی تقسیم اور گورنینس کے لیے طبی نظام کی تیاری کی سمت میں ایک وسیع کام کیا ہے۔انہوں نے کہا کہ یہ کام قومی انتخابات کے تجربہ کا استعمال کرتے ہوئے موجودہ طبی نگہداشت کی خدمات سے سمجھوتہ کیے بغیر کیا جارہا ہے۔انہوں نے کہا کہ ٹیکہ کاری کا پروگرام بڑے پیمانے پرٹیکہ کا پروگرام ہے۔
جی آئی ٹی اے کے یوم تاسیس کی تقریب کے دوران دن بھر ہوئے پروگراموں میں ‘عالمی پس منظر :ایک مددگار دنیا میں خودکفیل بننے والے ملک’ موضوع پر ایک پینل مذاکرہ بھی کیا گیا جس میں تائیوان، کوریا، کناڈا، سوئیڈن،فن لینڈ اور اٹلی جیسے ممالک کے نمائندوں نےشرکت کی۔ نمائندوں نے موجودہ صورت حال سے باہر نکلنے، تعاون کےساتھ کام کرنے، انوویشن کافائدہ اٹھانے، بین الاقوامی سطح پر انوویشن کی حوصلہ افزائی کرنے، مقامی صلاحیتوں کو فروغ دینے کے ساتھ ساتھ براہ راست غیرملکی سرمایہ کاری، ٹیکنالوجی کی منتقلی اور ٹیکنالوجی کے رشتوں کو وسیع کرنے کی ضرورت پر زور دیا۔
وزارت دفاع
ایکسرسائز یدھ ابھیاس - 2019 کی افتتاحی تقریب
نئی دہلی،6/ستمبر۔ ہندوستانی اور امریکی فوجوں کے درمیان ایک مشترکہ جنگی مشق ایکسرسائز یدھ ابھیاس – 2019 آج صبح واشنگٹن، امریکہ کے جوائنٹ بیس لیوس ایم سی کورڈ میں ایک مختصر اور شاندار افتتاحی تقریب کے ساتھ شروع ہوئی، جس میں دونوں ملکوں کے قومی پرچم لہرائے گئے اور اسٹار اسپینگلڈ بینر اور جن گن من کا اہتمام کیا گیا۔ امریکی اور ہندوستانی سپاہی ساتھ ساتھ کھڑے ہوئے اور تقریب کا جائزہ لینے والے امریکہ اور ہندوستان کے 2 سب سے سینئر افسروں کو تقریبی سلامی دی۔
امریکی حصے کی نمائندگی امریکی فوج کی 5-20 انفینٹری بٹالین کمپنی نے کی، جبکہ ہندوستان کی نمائندگی آسام رجمنٹ نے کی۔ امریکی فوج کے میجر جنرل زیویئر برنسین نے ہندوستانی فوجیوں کا خیرمقدم کیا اور ان کے افتتاحی خطاب میں جمہوریت، آزادی، برابری اور انصاف، جو کہ دونوں ملکوں کے لئے بہت زیادہ اہمیت رکھتے ہیں، پر مشترکہ اعتقاد کی جھلک ملی۔
دونوں جانب سے اقوام متحدہ کی امن بحالی کی کارروائیوں کے دوران پیش آنے والے ممکنہ خطرات کو ناکام بنانے کے لئے مشترکہ تربیت، منصوبہ بندی اور جنگی حکمت عملی سے متعلق مشق میں فوجی شرکت کریں گے۔ دونوں جانب کے ماہرین بھی باہمی مفاد کے مختلف موضوعات پر تفصیلی بات چیت کریں گے اور ایک دوسرے کے تجربات سے استفادہ کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔اگ۔م ر(
U-4064
(Visitor Counter : 65
وزارت دفاع
آرمی چیف نے 49 آرمرڈ رجمنٹ، 51 آرمرڈ رجمنٹ، 53 آرمرڈ رجمنٹ اور 54 آرمرڈ رجمنٹ کو پرچمِ صدر پیش کیے
چیف آف آرمی اسٹاف جنرل منوج پانڈے نے 49 مارچ 51 کو راجستھان کے سورت گڑھ ملٹری اسٹیشن میں منعقدہ ایک متاثر کن اسٹینڈرڈپریزینٹیشن پریڈ کے دوران بھارتی فوج کی چار آرمرڈ رجمنٹوں یعنی 53 آرمرڈ رجمنٹ، 54 آرمرڈ رجمنٹ، 25 آرمرڈ رجمنٹ اور 2023 آرمرڈ رجمنٹ کو باوقار پرچمِ صدر یا 'نشان' سے نوازا۔ اس موقع پر معززین اور سابق فوجیوں کی ایک بڑی تعداد نے شرکت کی۔ اس تقریب میں چاروں آرمرڈ رجمنٹس کے ذریعے ٹینکوں کے ساتھ شاندار انداز میں ماؤنٹڈ پریڈ کا انعقاد کیا گیا۔
آرمرڈ کور بھارتی فوج کے اہم حربی شعبوں میں سے ایک ہے۔ آزادی کے بعد سے، جنگوں کے دوران آرمرڈ رجمنٹوں نے جس بہادری، جرات اور حوصلے کا مظاہرہ کیا ہے وہ غیر معمولی ہے۔
آرمی چیف نے اسٹینڈرڈ پریزنٹیشن پریڈ کا جائزہ لیا اور جنگ اور امن میں آرمرڈ کور کی بہادری، قربانی اور روایات کی شاندار وراثت کو سراہا۔ آرمی چیف نے اپنے خطاب میں پرچمِ صدر حاصل کرنے والی رجمنٹس کو ان کی مثالی خدمات پر سراہا اور ان کے اہل خانہ کے لیے نیک امنگوں کا اظہار کیا۔ انھوں نے یہ بھی کہا کہ جدید اور پیشہ ور بھارتی میکانائزڈ فورسز مستقبل کے چیلنجوں سے نمٹنے کے لیے ہمیشہ تیار ہیں اور ہر قسم کے خطرات کے خلاف قوم کی حفاظت کے لیے عزم بستہ ہیں۔
وزارات ثقافت
NGMA میں اس سال فنون لطیفہ کے شائقین کے لئے جلد ہی متعدد تخلیقی پروگرام
NGMA اپنے لان اور گیلری کی جگہوں کو کل سے ہر سنیچر اور اتوار کو دو گھنٹے کے لئے عوام کے لئے مفت کھولے گا
نئی دہلی یکم جنوری2021: NGMA نے کل سے ہر سنیچر اور اتوار کو اپنے لان گیلریوں کو عوام کے لئے میوزیم کے تجربے کو متحرک کرنے کی غرض سے کھولنے کا فیصلہ کیا ہے۔ ہر ختم ہفتہ دن میں ڈھائی بجے سے ساڑھے چار بجے تک انہیں عوام کے لئے مفت کھولا جائے گا۔ NGMA کی سرگرمیوں میں خصوصی طور پر تیار شوز ، آرٹ اور فوٹو گرافی کے سیشن، فلموں کی نمائش ، شاعری، موسیقی ، رقص، تھیٹر پرفارمنس اور ورکشاپ کے علاوہ معروف فنکاروں ، شاعروں اور ادیبوں کے ساتھ سہ پہر گزارنے کے پروگرام شامل ہوں گے اور کل 2 جنوری کے معزز مہمان مشہور اور معروف آرٹسٹ جناب جتن داس ہوں گے جو اسکیچنگ کلب کا افتتاح بھی کریں گے۔
سال 2021 کے این جی ایم اے کی تاریخ میں ایک خصوصی سال ہونے کی توقع ہے۔ نمائشوں کے لئے یہودی نوعیت کی فنکارانہ سرگرمیاں اپنے عروج پر ہیں جن کا اس سال کے اوائل میں آغاز ہورہا ہے۔ ان میں نند لال بوس کے کاموں کی بازیافت، ائر انڈیا کے نادر مجموعات اور مارڈن انڈیا آرٹ کے زخیرے کی عکاسی، رام کنکر بیج اور امرتا شہرگل کے کاموں پر تفصیلی مناظرے اور تنتر آرٹ پر ایک نمائش شامل ہیں۔ دہلی، کولکتہ، اور چنئی میں ان نمائشوں کا اہتمام کیا جائے گا، کولکتہ میں تقریبا 100نوجوان فنکاروں کے گروپ شو کا بھی انعقاد کیا جائے گا۔ لال قلعہ پر فن اور فنکاروں کا دلکش امتزاج دیکھنے کو ملے گا جہاں روایتی اور عصری فنکار مشترکہ طور پر اپنے فن کا مظاہرہ کریں گے۔ لال قلعہ جیسا تجربہ سری نگر میں بھی دوہرایا جائے گا جہاں ایک زبردست ورکشاپ اور نمائش کا اہتمام کیا جائے گا۔
بات یہیں ختم نہیں ہوجاتی۔ دیگر پروگراموں اور سرگومیوں میں موجودہ کلیدی فنکاروں کی زندگی اور کاموں کی بصری دستاویز بندی، ایک آرٹ جرنل،ایک متحرک آن لائن پلیٹ فارم کا قیام، ایک آرٹ کیفے ، عالمی معیار کے میوزیم شاپ کا قیام اور ایک جدید ترین طرز کی آوازاور روشنی شو منصوبہ بندی اور عمل آوری کے مختلف مرحلوں میں ہیں۔
کامرس اور صنعت کی وزارتہ
وائٹ گڈز  کے لیے پی ایل آئی اسکیم کے دوسرے راؤنڈ کے تحت 1,368 کروڑ روپے کی پُر عزم سرمایہ کاری کے ساتھ 15 کمپنیاں منتخب کی گئیں
اے سی کی 6 کمپنیاں 908 کروڑ روپے کی سرمایہ کاری کریں گی۔ 9 ایل ای ڈی کمپنیاں 460 کروڑ روپے کی سرمایہ کاری کریں گی
اگلے 5 سالوں میں 25,583 کروڑ روپے کی پیداوار متوقع ہے جس سے تقریباً 4,000 افراد کو اضافی براہ راست روزگار ملے گا
مجموعی طور پر، وائٹ گڈز کے لیے پی ایل آئی اسکیم کے تحت 61 کمپنیاں 6,632 کروڑ روپے کی سرمایہ کاری کریں گی، 1,22,671 کروڑ روپے کی پیداوار کریں گی اور 46,368 اضافی براہ راست روزگار پیدا کریں گی
وائٹ گڈز میں پی ایل آئی کے نتیجے میں، گھریلو قیمت میں اضافہ موجودہ 15 تا 20 فیصد سے بڑھ کر 75 تا 80 فیصد ہونے کی امید ہے، جناب انل اگروال، ایڈیشنل سکریٹری، ڈی پی آئی آئی ٹی
وائٹ گڈز میں پی ایل آئی اسکیم کے دوسرے راؤنڈ کے تحت کل 15 درخواست دہندگان کا انتخاب کیا گیا ہے۔ دوسرے دور میں موصول ہونے والی 19 درخواستوں کی جانچ کے بعد، 1,368 کروڑ روپے کی سرمایہ کاری کے ساتھ 15 درخواست دہندگان کا انتخاب کیا گیا ہے۔ ان میں 908 کروڑ روپے کی پُر عزم سرمایہ کاری کے ساتھ ACs کے اجزا کی تیاری کے لیے 6 اور 460 کروڑ روپے کی پُر عزم سرمایہ کاری کے ساتھ LED لائٹس کے اجزا کے لیے 9 کمپنیاں شامل ہیں۔ ان 15 کمپنیوں کے پاس پانچ سالوں میں 25,583 کروڑ روپے کی کل پیداوار ہوگی اور 4,000 افراد کو براہ راست اضافی روزگار ملے گا۔
چار درخواست دہندگان کو جانچ اور اس کی سفارشات کے لیے ماہرین کی کمیٹی  کے پاس بھیجا جا رہا ہے۔ درخواست دہندگان کی تفصیلات ضمیمہ میں دی گئی ہیں۔
آج نئی دہلی میں ایک پریس کانفرنس سے خطاب کرتے ہوئے، ڈی پی آئی آئی ٹی کے ایڈیشنل سکریٹری جناب انل اگروال نے کہا کہ پی ایل آئی کے نتیجے میں، ان حصوں میں گھریلو ویلیو ایڈیشن موجودہ 15 تا 20 فیصد سے بڑھ کر 75 تا 80 فیصد ہونے کی امید ہے۔ انھوں نے کہا کہ پی ایل آئی اسکیم اور دیگر ریگولیٹری اقدامات بشمول کوالٹی کنٹرول آرڈرز، معیارات اور لیبل نے اے سی اور ایل ای ڈی میں میک ان انڈیا اور آتم نربھر بھارت کو بڑا فروغ دیا ہے۔
درخواستوں کے پہلے دور میں، 52 کمپنیوں نے اپنی درخواستیں داخل کیں اور 5,264 کروڑ روپے کی پُر عزم سرمایہ کاری کے ساتھ 46 درخواست دہندگان کو منتخب کیا گیا۔
مجموعی طور پر، دونوں راؤنڈ میں منظور شدہ 61 درخواست دہندگان سے توقع کی جاتی ہے کہ وہ ACs اور LED لائٹس کی صنعت کے اجزا مینوفیکچرنگ ایکو سسٹم میں 6,632 کروڑ روپے کی سرمایہ کاری کریں گے اور تقریباً 46,368 براہ راست روزگار کے مواقع پیدا کریں گے۔ اس اسکیم سے پانچ سالوں میں تقریباً 1,22,671 کروڑ روپے کے اے سی اور ایل ای ڈی لائٹس کے اجزا کی کل پیداوار ہونے کی امید ہے۔
ایئر کنڈیشنرز کے لیے، کمپنیاں دیگر اجزا کے ساتھ تانبے کی نلیاں، کمپریسرز، IDU یا ODU کے لیے کنٹرول اسمبلی، ہیٹ ایکسچینجرز اور BLDC موٹر تیار کریں گی۔ اسی طرح ایل ای ڈی لائٹس کے لیے، ایل ای ڈی چپ پیکیجنگ، ایل ای ڈی ڈرائیورز، ایل ای ڈی انجن، ایل ای ڈی لائٹ مینجمنٹ سسٹمز اور کیپسیٹرز وغیرہ کے لیے میٹالائزڈ فلمیں ہندوستان میں تیار کی جائیں گی۔
مرکزی کابینہ نے 7 اپریل 2021 کو وائٹ گڈز  کے لیے پروڈکشن سے منسلک ترغیب  اسکیم کو منظوری دی تھی، جس کا نفاذ مالی سال 2021-22 سے مالی سال 2028-29 تک 6,238 کروڑ روپے کے اخراجات کے ساتھ کیا جائے گا۔
ضمیمہ
وزیراعظم کا دفتر
ہری پورا میں منعقد ہونے والا کل کا پروگرام ہمارے ملک کے لئے پیش کیے گئے نیتا جی بوس کے تعاون کے تئیں خراج عقیدت ہوگا وزیر اعظم جناب نریندر مودی نے نیتاجی سبھاش چندر بوس کو، کل ان کے یوم پیدائش سے قبل خراج عقیدت پیش کیا
یکے بعد دیگرے ٹوئیٹس کے تحت، جناب مودی نے کہاکہ ’’کل، بھارت # پراکرم دیوس منائے گا جو کہ عظیم نیتا جی سبھاش چندر بوس کا یوم پیدائش ہے۔ ملک بھر میں منعقد ہونے والے مختلف پروگراموں میں سے ایک خاص پروگرام گجرات میں ہری پورا میں منعقد ہو رہا ہے۔ اس پروگرام میں شرکت کریں، جو کہ دوپہر ایک بجے شروع ہوگا۔
ہری پورا کا نیتا جی سبھاش چندر بوس سے ایک خاص تعلق ہے۔ تاریخی ہری پورا میں ہی نیتاجی بوس 1938 میں کانگریس پارٹی کے صدر بنے تھے۔ ہری پورا میں منعقد ہونے والا کل کا پروگرام ہمارے ملک کے لئے نیتاجی کے تعاون کے تئیں ایک خراج عقیدت ہوگا۔
نیتا جی بوس کے یوم پیدائش کے موقع پر، میں 23 جنوری 2009 کے اس دن کو یاد کرتا ہوں جب ہم نے ہری پورا سے ای۔گرام وشواگرام پروجیکٹ کا آغاز کیا تھا۔ اس پہل قدمی نے گجرات کے آئی ٹی بنیادی ڈھانچے میں انقلاب برپا کیا اور ریاست کے دور دراز کے علاقوں میں ناداروں تک تکنالوجی کے فوائد بہم پہنچائے۔
میں ہری پورا کے عوام کی محبت کو فراموش نہیں کر سکتا، جنہوں نے مجھے اسی سڑک پر ایک وسیع جلوس سے گزارا، جس پر 1938 میں نیتا جی بوس جلوس کے دوران گزرے تھے۔ ان کے جلوس میں 51 بیلوں کے ذریعہ کھینچا جانے والا ایک سجا ہوا رتھ بھی شمال تھا۔ میں نے ہری پورا میں اس جگہ کا بھی دورہ کیا جہاں نیتا جی نے قیام کیا تھا۔
خدا کرے کہ نیتا جی سبھاش چندر بوس کے خیالات و نظریات ایک ایسا بھارت تعمیر کرنے میں ہمیں ترغیب فراہم کریں جس پر انہیں فخر ہو۔۔۔ ایک مضبوط، پراعتماد اور خود کفیل بھارت، جس کا انسانیت پر مرتکز طرزفکر آنے والے برسوں میں ایک بہتر کرۂ ارض بنانے کے لئے تعاون پیش کرے۔
وزارت سیاحت
1194 سیاحوں کی 9 اپریل تک’ اسٹرینڈڈ ان انڈیا‘پورٹل کےذریعے مدد کی گئی
وزارت سیاحت باقاعدگی سے کووڈ۔ 19 کے درمیان سیاحت سے متعلق امور پراپنےاسٹیک ہولڈرز سےبات کررہی ہے
نئی دہلی، 10 اپریل 2020، وزارت سیاحت کا اسٹرینڈڈ انڈیا پورٹل سیاحوں کو مسلسل مدد فراہم کر رہا ہے۔ 9 اپریل تک جن سیاحوں کی مدد کی گئی ہے ان کی تعداد 1194 ہے۔ اس کے علاوہ ایم او ٹی کے ذریعے چلنے والی باقاعدہ ٹول فری ہیلپ لائن 1363 پر 22 مارچ سے 9 اپریل تک 779 کالیں آچکی ہیں۔
اسکےعلاوہ وزارت کے افسران سیاحت اورمہمان نوازی کی صنعت کے ساتھ چوبیس گھنٹےکام کررہےہیں تاکہ فوری اورطویل مدتی معاملات کوسمجھا جاسکےجوکووڈ۔ 19 کےاثرات کےطورپرسامنےآرہےہیں۔ یہ ایک حقیقت ہے کہ لاک ڈاؤن کی وجہ سے اورسفرکا کوئی امکان نہ ہونے سے صنعت بری طرح متاثرہ و رہی ہے۔ لہذا اب وقت آگیا ہےکہ اندازہ کرنے، خود احتسابی کرنے اورآگے کے راستے کے بارے میں سوچا جائے۔ ایڈونچرٹورآپریٹرزایسوسی ایشن آف انڈیا کے زیراہتمام منعقدہ ایک ویب نارمیں وزارت سیاحت کی ڈائریکٹرجنرل محترمہ میناکشی شرما نے وبائی امراض کے پھیلاؤ کو قابو میں کرنے کوترجیح دینےکی ضرورت پربات کی۔ انہوں نے کہا کہ حکومت حاشیہ پر پڑے شہریوں کی ضروریات کےت ئیں حساس ہے اور اس سنگین دور میں ان کی مدد کےلئےسب کچھ کیا جارہا ہے۔ ایسوسی ایشن نے وزارت سے درخواست کی کہ کیمپوں کو سینیٹائز کیسے کیا جائے،ٹریکنگ لاجز کیسےچلایا جائے اوراس سےمتعلق امورکیا ہیں، ان کے سلسلہ میں رہنماخطوط سامنےلائے۔ محترمہ شرما نےرہنما خطوط کو سامنے لانےکی ضرورت سےاتفاق کیا۔
اسی طرح کےویب نارفکی اورسیاحت سےوابستہ دیگراداروں کےذریعہ منعقد کئےجارہےہیں اورہرپلیٹ فارم پرانکریڈیبل انڈیا کےفروغ کےروڈ میپ سے متعلق نظریات پرفعال طورپرتبادلہ خیال کیاجارہاہے۔ ویب نارز کی مقبولیت سے پتہ چلتا ہےکہ صنعت اورشہری بہت ہی مثبت سوچ رکھتے ہیں اورصورت حال سےمضبوط طور پر باہرنکلنےکےلئےمل کرکام کرنےکےخواہاں ہیں۔